Zboruri Tarom către Beirut suspendate după ce MAE a transmis cetățenilor să evite călătoriile în Liban
Compania TAROM suspendă zborurile către Beirut de miercuri și joi, 31 iulie și 1 august, în contextul agravării tensiunilor din Orientul Mijlociu și în urma alertei emise de Ministerul Afacerilor Externe (MAE) de a evita orice călătorie în această regiune. Pasagerii sunt sfătuiți să contacteze compania pentru a reprograma călătoria sau a solicita rambursarea prețului biletului.